ХИТОЙ САРИ ЮРИШГА ТАЙЁРГАРЛИК ЖАРАЁНЛАРИ ЁХУД АМИР ТЕМУР ХАЁТИНИНГ СЎНГГИ КУНЛАРИ

Кенжаев Сардор Нурмурод ўгли БухДУПИ

“Ижтимоий-фанлар” кафедраси ўқитувчиси

Анотатция: Ушбу маколада Амир Темурнинг Хитой сари йулга чикиши, тайёргарлик жараёнлари ва касалликка чалиниши билан бо тарихий манбалар асосида ёритилган.

Таянч сузлар: Амир Темур, Самарканд, Утрор, Хитой, васият, табиблар, амирлар, беклар, маликалар, шах,зодалар.

**PREPARATION PROCESSES FOR THE MARCH OF CHINA OR THE LAST DAYS OF AMIR TEMUR'S LIFE**

Кенжаев Сардор Нурмурод ўгли BuxDUPI

Teacher of the Department of Social Sciences

**Annotation:** This article describes the journey of Amir Temur to China, the process of preparation and illness, based on historical sources.

**Keywords:** Amir Temur, Samarkand, Utror, ​​China, testament, doctors, emirs, beys, princesses, shahs, nobles.

Соҳибқирон Амир Темур 1404 йилнинг июль ойида етти йиллик юришдан Самарқандга кайтгандан сўнг, мамлакат марказида қандай бунёдкорлик ишлари амалга оширилгани ва унинг ҳолати билан кизикди. Шу билан бирга пойтахт Самаркандда бунёдкорлик ва ободонлаштириш ишларига янада эътибор қаратди. Бир неча шаҳзодаларнинг тўй маросимларини ўтқазди [5;191].

Мамлакат ишларини тартибга солгандан сўнг, Хитой юришига тайёргарлик кўра бошлади. Лашкарни кузатар экан Хитойни эгаллаш учун тайёрлигини, Хитой билан уруш қилиш учун Fоятда қудратли кучга эга булганини хис килмокда эди. Манбаларда таъкидланишича Хитой юриши пайтида Амир Темур кўшини икки юз минг суворийдан иборат бўлган [4;158]. Амир Темур режаси буйича лашкар Сирдарёдан ўтиб, Ўтрорда нафас ростлаб Турфон оркали Су-Чунни қулга киритиши лозим эди. Бахорга чиқиб эса Хитой забт этилиши режаланган эди.

1404 йилнинг 27 ноябр куни Амир Темур Самарқанддан чиқиб, Оқсулот кишлоғига етиб борди [5; 293]. Ундан сўнг Кора булоқ мавзесига йетганда сафарга чиққан шахзодалар ва амирлар ўз қўшинлари билан Соҳибқиронга келиб қўшилдилар. Бутун бошли қушин биргаликда Илонутти йўли оркали Томлик деган жойга келганда қалин қор ёгди ва жуда қаттик совуқ бўлди. Кўшин ўз саркардаси бошчилигида Оқсулот мавзесига келиб тушди. Ушбу жой қумлок эди ва ўтин мўл эди. Сохибкирон Оқсулотда карийб эллик кун ултирди [5; 294]. Бундан кўриниб турибдики, қаттик совук ва қалин қор ёгиши натижасида қўшин бир ерда туриб олган. Олдинга харакатланиш иложи булмаган.

Сўнгра Амир Темур Оксулотдан Сирдарёнинг қуйи тарафидан юриб дарёдан ўтди. Каттик совуқ бўлганлигидан Сирдарё суви қалин музлаган эди. Дарёнинг устидан карвонлар аравалари, отлари билан бемалол ўтса бўларди. Амир Темур 1405 йилнинг 14 январь куни Утрордаги Бердибек саройига келиб жойлашган [5; 295]. Бердибек Амир Темурнинг энг содиқ амирларидан бири Шайх Нуриддиннинг укаси эди. Совуқ тушиб колгани учун Темур қўшин бошликларини, амирларини қишлаш учун Тошкентга жўнатиб юборади. Унинг ёнида факат амирлар Шох Малик, Шайх Нуриддин ва Хожа Юсуфларгина колади. Амир Темур турган уйда ёнтин чиккан, уни тезда учиришган ва таъмирлашган. Уша пайтда кечалари одамлар ёмон, кўркинчли

тушлар кура бошлашган. Бу эса кўшин кайфиятига ўзгача таъсир килган [4;159].

Амир Темур буйруги билан олдинга юриш учун йулларни текширишга гурух юборади. Йулларни текширган гурух корнинг калинлиги икки найзага тенг келиши, юриш имконияти йўқлиги хабарини келтиришади. Тўхтамишхондан Ўтрорга Қора Хожа бошчилигида элчи хайъати келади ва унинг мактубини келтиради. Мактубда Амир Темур унинг айбидан ўтишини ва тахтга ўтиришга ёрдам беришини илтимос килиб, хеч качон унинг амридан чикмаслигини, нихоятда афсусда эканлиги айтилган эди. Амир Темур элчи шарафига катта зиёфат беради. Зиёфат чогида Хитой юришидан

кайтгандан сўнг, албатта Жучи улуси тахтига Тўхтамишхонни ўтказишга ваъда этади [4;159].

Шу куни Амир Темур маликалар ва шахзодаларни Самаркандга кайтишга ва Тўхтамишхон элчиси Кора Хожага кўп совга саломлар билан рухсат бериб, Хитойга юришни давом эттиришга фармон беради. Лекин, тусатдан Амир Темур қаттик касалланиб ётиб колади. 1405 йилнинг 11 февралига келиб, сохибқиронни кучли иситма аъзойи баданини қамраб олди. У зохиран совуқдан амин бўлиб, ботинан ўзидан ибрида (касали)ни даф киладиган нарса тайёрламокни истади [1; 324]. (Ибн Арабшоунинг Амир Темур тарихига багишланган асарида “ибрида ” касаллиги хакида маълумот берилиб, у бурудат (совуц) ва рутубат галабасидан пайдо буладиган ва жимони заифлаштирадиган касалликдир).

Ўз замонасининг энг кучли табибларидан Мавлоно Фазлуллох Табризий бошчилигидаги табиблар Амир Темурда бир касалликка карши даъво дориларини қўлласалар, бошка бир касаллик чиқиб кела бошлайди. Пайдо бўлаётган касалликлар бир-бирига зид бўлиб, даволаш чоралари фойда бермай колди. Дардига даво бериш максадида тайёрланган дорилар ичирилса хам узгариш булмасди. Амир Темур кирчиллама ўишда куп йул босганлиги ва упкасини совукка олдиргани, кучли шамоллаш касаллигига чалинганди.

Улуғ Сохибкирон Амир Темур бобомиз уз васиятида давлат ишига бирор дакика булсин локайд ва бефарк карамасликни таъкидлаган. Шундан сунг Мавлоно Хубатуллох ичкари кириб Амир Темурнинг ёнида куръон тиловат кила бошлаган. 1405 йил 18 февраль куни кечки пайт шом ва хуфтон номозлари орасида бир неча бор ла илаха иллаллох калимасини такрорлагач жон таслим килди. Тонгда Хиндушох Хазиначи ва Мавлоно Кутбиддин Амир Темурни гусл килдилар.

Шундан сунг Утрорда хозир булган амирлар Шайх Нуриддин, Шох Малик, Бердибек, Сари Буга, Хожа Юсуф ва хос кишилар иттифок килиб, ахд килдилар. Ўзаро бир-бирларига карши бормасликка, соҳибқирон васиятига катъий амал килишга. касам ичишган. Амирлар келишиб Амир Темур улимини кушиндан яширдилар ва маликалар, шахзодалар аза тутиб йиглашларини ман килдилар.

Лашкардан Амир Темур ўлимини канчалик яширмасинлар барибир сир ошкор булди. Лашкар ичида хар хил гап сўзлар купая бошлади. Аввало, тахтга муносиб угил фарзанд Шохрух бўла туриб, нега невара Пирмухаммад валиахд килинганлигини гапира бошладилар. 1405 йилнинг 19 февраль куни хуфтон номози пайти маликалар ва шахзодалар Амир Темур жасадини олиб Ўтрордан Самарканд томон йулга чикдилар. Тонгга якин тўҳтаб хамма йиғлаб дод фарёд килиб бош кийимларини улоктириб, тупрокка ағнаб дод сола бошладилар. Сирни яшира олмадилар. Фиғон солдилар. Беклар насихат қилдилар ва сабр қилишдан бошқа чора йўклигини тушунтирдилар. Агар пароканда бўлинса душманлар хабар топиб харакатга келишлари мумкинлигини уқтирдилар. ғ

Амирлар, беклар, қўмондонлар маслахатлашиб, маликалар ва шахзодалар олдига бориб бундай кудратли кўшин бир жойда жам булган пайтда факат Хитой мамлакати томон олға юриш кераклигини билдирдилар. Аллохга таваккал қилиб Сохибкирон Амир Темур рухини шод килган, ниятини амалга оширган буламиз дедилар. Х,еч иш килмай кайтсак бу биз учун жуда катта уятли иш булади дедилар. Тошкентда турган шахзода Халил Султонни подшох килиб Хитой сари юрамиз. Уша пайтда якин жойда булган Халил Султон шахзодалар ичида энг ёши каттаси, йигирма бир ёшда эди. Хитойдан кайтгандан сўнг Амир Темур васияти бўйича курултой чакириб иш курамиз деб келишдилар. Амир Темур билан бирга Хитой юришида Шохрухнинг иккита уFли Мирзо УлуFбек ва Иброхим Султон бирга эди.

Амир Темур жасадини Самаркандга юбордилар. Кўшинни жанговар сафга тизиб Уч ариқ деган жойда Калдирама куприги олдида Сохибкироннинг Ок чодирини тикдилар. Ок чодирга ноFоралар садоси остида шахзода Шохрух мирзонинг угли Иброхим Султон кириб утирди. Кушин Хитой сари юришга тайёр булди. Хитой чегарасига якин жой Чуккалак мавзеси бутун лашкарнинг йотилиш жойи қилиб белгиланди [4; 300]. Лекин шахзода Султон Хусайн ва шахзода Халил Султоннинг тахт учун кураш бошлашлари хамма умидларни пучга чикарди. Шундай катта ва кудратли қўшин Самаркандга кайтишга мажбур булди.

Амир Темур ўз замонасининг улуғ саркардаси, узокни кўрувчи буюк давлат арбоби бўлган. Тарқоқ бўлган Турон ва Эронни ягона давлатга бирлаштирган, ўрта аср уйғониш даври маданияти, илм-фани, санъати тараққиётига бебахо хисса қушган, унинг беназир хомийси бўлиб танилган.

ФОЙДАЛАНИЛГАН АДАБИЁТЛАР:

1. Ибн Арабшох. Амир Темур тариҳи. I-кисм. //Сўз боши, араб тилидан таржима ва изоҳларни фил.ф.номзоди У.Уватов тайёрлаган. - Тошкент: Меҳнат, 1992. - 328 б.
2. Ибн Арабшох. Амир Темур тарихи. II-кисм. //Сўз боши, араб тилидан таржима ва изоҳларни фил.ф.номзоди У.Уватов тайёрлаган. - Тошкент: Мехнат, -1992. - 191 б.
3. Клавихо, Руи Гонзалес де. Самаркандга - Амир Темур саройига саёхат кундалиги. (1403-1406 йиллар) /муҳаррир М.Али. - Тошкент: Ўзбекистон, 2010.
4. Кэрэн, Люсьен. Амир Темур салтанати. - Тошкент: Маънавият, 1999.
5. Яздий, Шарафиддин Али. Зафарнома. / Сўз боши, табдил, изоҳлар ва кўрсаткичлар муаллифлари Ашраф Аҳмад, Хайдарбек Бобобеков. - Тошкент: Шарқ, 1997. - 382 б.